เอาคืนโพสต์หมิ่น
พจน์ อานนท์โร่แจ้งจับ นักเลงคีย์บอร์ดด่าหนัง ลั่นต้องเชือดไก่ให้ลิงดู,พจน์ อานนท์ ผู้กำกับภาพยนตร์คนดัง ทนไม่ไหว โร่แจ้งตำรวจหาตัวมือดีโพสต์คลิปด่ายับทั้งคนสร้างและหนัง มอ 6/5 ปากหมาท้าผี 3 ทั้งๆที่ยังไม่เข้าโรง เผยครั้งนี้เหลือทน นำหลักฐานเป็นคลิปภาพเคลื่อนไหวบุคคลที่ใช้ชื่อ นนนี่ ขี้ไม่ราด มามอบให้ตำรวจจับตัวมาดำเนินคดีเป็นตัวอย่าง โวยแหลก ด่ากับวิจารณ์ไม่เหมือนกัน,พจน์ อานนท์ แจ้งจับคนโพสต์คลิปด่าหนังทั้งๆที่ยังไม่เข้าฉาย โดยเมื่อเวลา 13.00 น. วันที่ 2 มี.ค. ที่กองบังคับการปราบปรามอาชญากรรมทางเทคโนโลยี (บก.ปอท.) นายอานนท์ มิ่งขวัญตา หรือพจน์ อานนท์ อายุ 44 ปี ผู้กำกับภาพยนตร์ชื่อดัง เดินทางเข้าพบ ร.ต.ท.จรัส แก้วสง่า พนักงานสอบสวน กก.3 บก.ปอท. เพื่อแจ้งความดำเนินคดีกับผู้ที่โพสต์คลิปด่าหมิ่นประมาทตน และภาพยนตร์เรื่อง มอ 6/5 ปากหมาท้าผี 3 ที่นายอานนท์เป็นผู้กำกับในเชิงเสียหาย พร้อมนำหลักฐานเป็นเอกสารที่สำเนาหน้าเพจมามอบให้กับเจ้าหน้าที่ตำรวจ,นายอานนท์กล่าวว่า มาแจ้งความดำเนินคดีกับผู้ที่โพสต์คลิปด่าตน และภาพยนตร์เรื่อง มอ 6/5 ปากหมาท้าผี 3 ที่ตนสร้างและกำกับ ลงในยูไลฟ์ก่อนมาแชร์ต่อในเฟซบุ๊ก เป็นผู้ชายไม่ทราบชื่อจริง ใช้ชื่อว่า นนนี่ ขี้ไม่ราด โพสต์คลิปที่มีเนื้อหาประมาณว่า ไม่มีความสามารถ ไม่มีฝีมือสร้างหนังต้นทุนต่ำมาหลอกคนดู และด่าในเชิงเสียๆหายๆ ซึ่งโพสต์ไว้ในเฟซบุ๊กของเขาเมื่อวันที่ 27 ก.พ.ที่ผ่านมา มีการแชร์ต่อหลายคน แรกๆไม่ได้คิดอะไร แต่พอมาปรึกษาหลายคน รวมทั้งบริษัทพระนครฟิล์ม ต้นสังกัดที่ผลิตหนังเรื่องดังกล่าว ตัดสินใจแจ้งความผู้โพสต์และผู้ส่งต่อข้อความดังกล่าว ในข้อหาหมิ่นประมาทด้วยการโฆษณา เพื่อให้เป็นอุทาหรณ์ และอยากให้บุคคลในวงการบันเทิงไม่ต้องเกรงกลัวบรรดานักเลงคีย์บอร์ดอีกต่อไป ถ้าใครโดนด่า อย่าไปยอม เข้าแจ้งความกับตำรวจได้เลย เพราะการด่ากับการวิจารณ์ไม่เหมือนกัน หลังจากนี้จะไปฟ้องศาลทั้งทางแพ่งและอาญา เพื่อไม่ให้เป็นเยี่ยงอย่าง และจะดำเนินคดีให้ถึงที่สุด ซึ่งทนายความให้คำแนะนำว่า สามารถฟ้องเรียกค่าเสียหายได้ทั้งทางแพ่งและอาญา ยืนยันว่าการตัดสินใจแจ้งความไม่ได้เป็นการโปรโมตหนังแต่อย่างใด,เขาด่าเราเกินไป เลยอยากเชือดไก่ให้ลิงดูบ้าง ไม่อย่างนั้นเราโดนด่าตลอด ไม่ใช่อยากด่าเรา อยากด่าใคร ก็ด่าได้ นี่เราทำงานหนังมาตลอด 10 ปี ด่าเราทุกเรื่อง มาด่าก่อนหนังออก คือ ได้ดูกันหรือเปล่าก็ไม่รู้ แต่ขอด่าไว้ก่อนในทำนองที่ทำให้เกิดความเสียหายด้วยถ้อยคำที่ไม่สุภาพ เช่น กล่าวหาว่าไม่มีฝีมือ ทำหนังต้นทุนต่ำ และหลอกลวงคนดู เป็นต้น ทั้งๆที่ความจริงแล้วภาพยนตร์เรื่องดังกล่าวยังไม่เข้าฉายจริง นายพจน์กล่าว,ด้าน ร.ต.ท.จรัส เผยว่า เบื้องต้นได้รับแจ้งความ และลงบันทึกประจำวันไว้เป็นหลักฐาน ก่อนให้เจ้าหน้าที่ตรวจสอบว่าเจ้าของคลิปที่โพสต์เป็นใคร ก่อนดำเนินการต่อไป
พจน์ อานนท์ ผู้กำกับภาพยนตร์คนดัง ทนไม่ไหว โร่แจ้งตำรวจหาตัวมือดีโพสต์คลิปด่ายับทั้งคนสร้างและหนังมอ 6/5 ปากหมาท้าผี 3ทั้งๆที่ยังไม่เข้าโรง เผยครั้งนี้เหลือทน นำหลักฐานเป็นคลิปภาพเคลื่อนไหวบุคคลที่ใช้ชื่อ นนนี่ ขี้ไม่ราด
ข่าวหน้า1,พจน์ อานนท์,โพสต์คลิปด่า,มอ 6/5 ปากหมาท้าผี 3,โพสต์เฟซบุ๊ก,นนนี่ ขี้ไม่ราด,โพสต์คลิปด่าหนัง,อานนท์ มิ่งขวัญตา,ผู้กำกับภาพยนตร์